Eesti Maastikuarhitektuuri Üliõpilaste Selts

Eesti Maastikuarhitektuuri Üliõpilaste Selts, lühend EMÜS, (inglise keeles Estonian Landscape Architecture Student Organisation, lühend ELASOhttp://www.emys.ee/organization, vaadatud 18.03.2019) on 1999. aastal loodud mittetulundusühing. Selts ühendab Eesti maastikuarhitektuuri üliõpilasi, pakkudes võimalust kaasa rääkida oma eriala edendamises ning praktiseerida õpitut väljaspool ülikooli. Selts annab liikmetele kasulikke erialaseid teadmisi ja praktilise töö kogemusi.http://www.emys.ee/info, vaadatud 18.03.19

 Struktuur 
Seltsi juhatus koosneb presidendist, raamatupidajast, asepresidendist, kommunikatsioonijuhist, projektijuhist ja välissekretärist.http://www.emys.ee/info/juhatus, vaadatud 18.03.2019 Kodulehel on ka ülevaade liikmetest ja vilistlastest. Seltsil on olemas oma põhikiri ja kodukord.
 Tegevused 

EMÜS korraldab erialaseid ja kooliga seotud üritusi ja konkursse nii oma liikmetele kui ka teistele. Kõikidest seltsi tegevustest annab ülevaate seltsi blogi ning mitmetele üritustele pakub nostalgiatunnet ka galerii.

 Maastikuarhitektuurikuu 
Aprill on ülemaailmne maastikuarhitektuurikuu. EMÜS korraldab selle puhul igal aastal aprillikuu üritustesarja. Selle eesmärk on märgata ise ja aidata ümbritsevatel inimestel näha maastikku ning panna mõtlema, mida igaüks saab selle jätkusuutlikuks arenguks teha.http://www.emys.ee/aprill, vaadatud 18.03.19 

 ELASA 
Euroopa Maastikuarhitektuuri Õpilaste Ühendus (eng. European Landscape Architecture Student Association – ELASA) ühendab Euroopa riikide maastikuarhitektuuri õpilasi. Tavaliselt toimub igal aastal kaks kohtumist eri riikides. Niinimetatud mini-meeting leiab aset kevadel ning varieerub pikkuses, osalejate arvus ja tegevustes. Iga-aastane koosolek toimub suvel ja kestab tavaliselt 14 päeva.https://web.archive.org/web/20160402043836/http://elasa.org/about-2/elasa-mini-meetings/, vaadatud 18.03.19

 Vaata ka 
Maastikuarhitektuur
Eesti Maastikuarhitektide Liit
Maastikuarhitekt

 Viited 

Kategooria:Eesti mittetulundusühingud
Kategooria:Eesti üliõpilasorganisatsioonid
Kategooria:Maastikuarhitektuur